Vallåkra

Vallåkra er et tettsted i Helsingborg kommune i Skåne län i Sverige. I 2010 hadde tettstedet 642 innbyggere.

Vallåkras omgivelser domineres av Rååns dalføre, som i lange strekninger skjærer seg 25–30 meter ned i jordbruksmarken. To bekker renner ut i Råån ved Vallåkra, Fjärestadsbäcken i nord og Härslövsån eller Hålabäcken i sør, begge disse har skåret ned dype ravinedaler. Rååns dalføre er vernet som naturreservat av Helsingborg kommune. 

Ved Vallåkra finner man også en av Nord-Europas få funnlokaliteter for dinosaurusspor. Fotsporene ble funnet i 1970. Sporene kommer fra en flokk av rovdinosauren Dilophosaurus, og måler opptil 30 cm i lengde.

 Referanser 

 Kilder 
 Helsingborgs lokalhistoriska förening (2006), Helsingborgs stadslexikon. Helsingborg: Helsingborgs lokalhistoriska förening. ISBN 91-631-8878-3

Kategori:Tettsteder i Skåne län
Kategori:Helsingborg kommune